‎(ซีรีส์สารคดีจาก NETFLIX)
‎ณ พื้นที่อันห่างไกลในแซมเบีย
‎เหล่าแม่ๆ แห่งฝูงริมแคว ‎กำลังทำการค้นหาอย่างมุ่งมั่น
‎เมื่อคืนนี้
‎พวกตัวผู้เร่ร่อนได้จู่โจมเหล่าตัวเมีย
‎มินนี่ตัวน้อยและลูกสิงโตที่แก่กว่าเตลิดหนีไป
‎พวกเขาอยู่ที่ไหนไม่มีใครรู้
‎แม่ของมินนี่มีแผลลึกที่ไหล่
‎แต่เธอกังวลเรื่องความปลอดภัยของมินนี่มากกว่า
‎เหล่าลูกสิงโตพยายามทำตัวให้ไม่เป็นที่สนใจ
‎พวกมันอ่อนแอมากหากต้องอยู่ตามลำพัง
‎และไฮยีนาที่ทรงพลังตัวนึง ‎ก็กำลังมุ่งตรงมาหาพวกมัน
‎ที่เสี่ยงที่สุดก็คือมินนี่
‎เธอมีความมั่นใจน้อยกว่าตัวอื่นๆ
‎และไม่มีทางสู้รบปรบมือ ‎กับศัตรูที่อันตรายตัวนี้ได้
‎แต่ความช่วยเหลือมาถึงแล้ว
‎มินนี่ปลอดภัยแล้วสำหรับตอนนี้
‎แต่เมื่อถึงจุดหนึ่ง ‎เด็กน้อยทั้งหลายก็จะต้องก้าวขึ้นมา
‎รวบรวมความกล้าทั้งหมด
‎และฝึกฝนทักษะที่จำเป็นต้องมีให้เชี่ยวชาญ ‎เพื่อเข้าสู่วัยผู้ใหญ่
‎เวลานั้นของมินนี่มาถึงแล้ว
‎(เติบโตเต็มวัย)
‎มันคือฤดูร้อนที่บริติชโคลัมเบียบนชายฝั่ง ‎ตะวันตกเฉียงเหนือของมหาสมุทรแปซิฟิก
‎(แคนาดา ‎คุตซีย์เมทีน)
‎ซ่อนตัวอยู่ท่ามกลางฟยอร์ดที่สูงชัน
‎ธรรมชาติอันอุดมสมบูรณ์แห่งนี้ ‎คือสวรรค์ของหมีที่มีขนาดใหญ่ที่สุดในโลก
‎กริซลีผู้ยิ่งใหญ่
‎มันเป็นช่วงเวลาที่วุ่นวาย ‎ของเจ้าสปรูซอายุหนึ่งขวบกับแม่ของเขา
‎พวกเขาเพิ่งจะโผล่ออกมาจากถ้ำ ‎เมื่อสองเดือนก่อน
‎และหมีวัยรุ่นตัวนี้ก็ต้องเรียนรู้ที่จะหาอาหาร ‎ก่อนที่จะต้องจำศีลอีกครั้ง
‎แต่สปรูซไม่ชินกับการทำงานหนัก
‎แม่ยังมีนมให้เขากินอีกเยอะ
‎แต่วันนี้ สิ่งนั้นกำลังจะเปลี่ยนไป
‎แม่ของเขาจะต้องเตรียมเขาให้พร้อม ‎สำหรับอนาคตที่ต้องอยู่ได้ด้วยตัวเอง
‎สำหรับตอนนี้
‎อาหารที่มีเหลือเฟือที่สุดก็คือหญ้ากก
‎แต่สปรูซไม่ชอบกินผัก
‎และการเคี้ยวก็ไม่สนุกเอาซะเลย ‎สำหรับเจ้าหมีน้อย
‎แอบงีบนิดนึงก็ได้มั้ง
‎นี่ไม่ใช่จุดเริ่มต้นที่ดีเท่าไหร่ ‎สำหรับเส้นทางสู่อิสรภาพของเขา
‎พอได้งีบหน่อยก็สดชื่น
‎แม่เขากำลังพาเขาไปที่ชายฝั่ง ‎เพื่อหาอะไรที่อร่อยกว่านี้กิน
‎มองแวบแรกเหมือนจะไม่ค่อยมีอะไร
‎แต่สิ่งที่แม่ของเขากำลังตามหา ‎คือสมบัติที่ถูกฝังไว้
‎หมีผู้หิวโหยตัวอื่นๆ ล่วงหน้ากันไปก่อนแล้ว
‎พวกเขากำลังขุดหาหอยกาบ
‎สัตว์น้ำมีเปลือกตัวน้อยที่รสชาติอร่อยเหลือหลาย
‎หวังว่าสปรูซจะรู้สึกกระตือรือร้นขึ้นมาบ้างนะ
‎สำหรับภารกิจครั้งนี้
‎แต่ความเดือดร้อนกำลังมุ่งหน้ามายังพวกเขา
‎ตัวผู้ตัวใหญ่
‎มันเป็นฤดูผสมพันธุ์
‎และเขาก็จะฆ่าลูกหมี ‎เพื่อจะได้ผสมพันธุ์กับตัวเมีย
‎และแม่ผู้หวงลูกอย่างสุดใจ ‎ก็ไม่รอช้าที่จะลงมือ
‎เป็นการกระทำที่กล้าหาญ
‎ตัวผู้ตัวนั้นเอาชนะเธอได้ไม่ยากเลย
‎ภัยคุกคามหายไปหนึ่งอย่าง
‎แต่ตอนนี้สปรูซตัวน้อยต้องอยู่คนเดียว
‎เขาหนีออกจากชายหาดไปคนละทางกับแม่
‎เขาอาจจะต้องเสียใจทีหลัง
‎(แซมเบีย ‎หลวงวา)
‎ในตอนกลางของทวีปแอฟริกา
‎ฝูงริมแควที่ได้กลับมาเป็นครอบครัวอีกครั้ง ‎กำลังหยุดพักจากความร้อนระอุระหว่างวัน
‎แต่มินนี่ที่มีอายุสิบเดือนกำลังลำบาก
‎เวลาล่าเหยื่อมาได้ เธอไม่มั่นใจพอ ‎ที่จะเข้าไปกินเหยื่อ
‎ในขณะที่ครอบครัวกำลังแย่งกันกิน
‎เธอจะต้องฮึกเหิมและต่อสู้ ‎เพื่อจะได้รับส่วนแบ่งที่ยุติธรรม
‎ณ เวลานี้ เธอหิวจนแทบไม่มีแรงขยับ
‎วันนี้เธอจำเป็นจะต้องกิน
‎แม่ของเธอเป็นนักล่าที่เก่งที่สุดของฝูง ‎และเธอก็มุ่งมั่นที่จะล่าเหยื่อให้ได้
‎ความอยู่รอดของลูกสาวของเธอขึ้นอยู่กับมัน
‎และวอเตอร์บัคก็เหมาะมาก
‎เธอทำสำเร็จแล้ว
‎เธอปกปิดร่องรอยหลังจากที่เธอลากเหยื่อ
‎ไปยังจุดที่ไม่ค่อยมีใครผ่าน
‎เธอไม่อยากให้สัตว์ตัวอื่นเจอมัน ‎ก่อนที่เธอจะไปเรียกมินนี่มา
‎แร้งเริ่มมาบินวนแล้ว
‎ฝูงต้องมาให้ไว
‎ลูกสิงโตที่แก่กว่ามาถึงก่อน
‎ถ้ามินนี่จะกิน เธอก็จะต้องยืนหยัดเพื่อตัวเอง
‎เพราะมาถึงเป็นตัวสุดท้าย ก็เลยไม่มีที่ให้แทรก
‎ทุกคนสนใจอยากได้ของของตัวเองมากกว่า
‎แต่ครั้งนี้มินนี่มุ่งมั่น
‎เธอดันตัวผ่านช่องว่างเพื่อขึ้นสู่ข้างบน
‎พี่สาวเธอผลักเธอออก
‎แต่มินนี่ไม่ยอมขยับ
‎ในที่สุดเธอก็เรียนรู้ที่จะยืนหยัด
‎แต่ความท้าทายของมินนี่ยังไม่หมดแค่นี้
‎ถ้าเธอต้องการจะเป็นสมาชิก ‎ที่ทรงอำนาจที่สุดของฝูง
‎สัตว์ที่อายุยังน้อยบางตัว ‎ไม่กล้าที่จะก้าวขึ้นมา
‎ในขณะที่บางตัวก็รอแทบไม่ไหว
‎(สหรัฐอเมริกา ‎เซาท์แคโรไลนา)
‎ในมหาสมุทรแอตแลนติก
‎ไข่ โลมาปากขวดตัวน้อยกำลังสนุก ‎อยู่กับการเล่นกับสมาชิกในฝูง
‎พวกมันเป็นสัตว์สังคม และเขาก็กระตือรือร้น ‎ที่จะได้เป็นส่วนหนึ่งของแก๊ง
‎แต่เพราะอายุเพิ่งจะสองขวบ
‎เขายังมีอะไรที่ต้องเรียนรู้มากกว่านี้ ‎กว่าจะพร้อมจากอ้อมอกแม่ไป
‎พวกเขามาถึงบริเวณอ่าว ‎และปากแม่น้ำของเซาท์แคโรไลนา
‎พื้นที่แห่งนี้เต็มไปด้วยปลา ‎ที่อพยพมาวางไข่ในทะเล
‎ไข่เคยจับปลาในมหาสมุทรเปิดแล้ว
‎แต่ในปากแม่น้ำตื้นๆ ขุ่นๆ แบบนี้
‎ฝูงจำเป็นจะต้องใช้เทคนิคที่อันตราย
‎พวกเขาจะขึ้นไปล่าบนบก
‎แม่เขาจะทำให้เขาดู
‎เธอกับเพื่อนโลมาอีกหนึ่งตัว
‎จะสร้างคลื่นที่ใหญ่พอ ‎ที่จะผลักเจ้าพวกปลาขึ้นไปอยู่บนฝั่ง
‎และทำให้พวกมันเป็นเป้านิ่ง
‎จากนั้นพวกเขาจะจงใจขึ้นไปเกยตื้น ‎เพื่อจับเหยื่อ
‎ก่อนที่จะไถลตัวลงมา
‎การติดอยู่บนบกถือว่าเป็นการเสี่ยงที่อันตราย
‎แม่ของไข่เป็นผู้เชี่ยวชาญ
‎แต่ตอนนี้ถึงตาเขาแล้ว
‎เธอให้ไข่อยู่ตรงกลาง ‎เพื่อจะได้ช่วยเหลือเขาให้มากที่สุด
‎เธอจับได้ตัวนึงแล้ว
‎แต่ไข่ขึ้นไปบนหาดไม่มากพอ เขาจึงพลาด
‎ครั้งนี้ เขาจะต้องขึ้นไปให้สูงกว่านั้น
‎แต่เขาขึ้นไปสูงเกินไป
‎โคลนลื่นๆ ช่วยชีวิตเขาไว้
‎พลาดพลั้งอีกครั้งอาจเป็นอันตรายถึงชีวิต
‎แต่เขาจะต้องพยายามต่อไปเรื่อยๆ
‎ทางตะวันตกของประเทศแคนาดา
‎สปรูซวัยโจ๋ออกมาจากชายหาด ‎ที่เขาเจอแม่ครั้งสุดท้าย
‎และตอนนี้เขาก็หลงทาง
‎เขาควรจะพยายามตามหาเธอ
‎แต่เดินไปเดินมานี่เหนื่อยชะมัด
‎และสปรูซก็อดที่จะงีบไม่ได้
‎สำหรับแม่ของเขา ไม่มีเวลาพัก
‎เธอรู้ดีว่าลูกของเธอ ‎จะต้องเผชิญกับอันตรายอะไรบ้าง
‎และในที่สุด
‎เธอก็เห็นเขา
‎แม่เขาไม่ยอมแพ้ที่จะสอนสปรูซให้ขุดหาหอย
‎โชคดีที่ตอนนี้ไม่มีสิ่งรบกวนอื่นแล้ว
‎เริ่มบทเรียนกันเลย
‎แต่ทำไมจะต้องลำบาก ‎ในเมื่อเก็บของแม่กินง่ายกว่าตั้งเยอะ
‎เขาต้องเริ่มทำอะไรเพื่อตัวเองแล้ว
‎แต่สปรูซสนใจแค่ทางลัด
‎มีคนชิงกินหอยพวกนี้ก่อนหน้าเขาไปหมดแล้ว
‎เหลือแค่ตัวเดียว
‎แต่เก็บกินทีละนิดละหน่อยแบบนี้จะไปพออะไร
‎สำหรับหมีที่กำลังโต
‎สปรูซผู้หิวโหยทนต่อไปไม่ไหวแล้ว
‎เขาจะต้องขุดเองแล้วสิทีนี้
‎ในที่สุดเขาก็ทำทุกอย่างเอง
‎เขาแสดงให้แม่เห็นว่าเขาทำได้
‎ตอนนี้เขาเป็นหมีโตแล้ว
‎ก็... เกือบๆ
‎ในหุบเขาหลวงวาของแซมเบีย ‎มินนี่ดูดีขึ้นมาก
‎ทีนี้พอได้กินอิ่ม เธอก็มีแรงแล้ว
‎และความรู้สึกมันก็ติดต่อกันได้
‎ครอบครัวกลับมาที่แม่น้ำ
‎มันเป็นที่โปรดของฝูง
‎มีน้ำให้ดื่มเยอะแยะ ‎แถมยังได้ดูวิวสวยๆ ของถิ่นของพวกเขา
‎แต่ใช่ว่าทุกคนจะดีใจที่ได้เจอพวกเขาอีก
‎แม่น้ำหลวงวาเป็นบ้าน
‎ของประชากรฮิปโปที่หนาแน่นที่สุดในโลก
‎และตัวผู้พวกนี้ก็เริ่มลุกลี้ลุกลนแล้ว
‎พวกเขาไม่ชอบให้ใครเข้ามาใกล้
‎สมาชิกของฝูงต่างก็ระมัดระวัง
‎แต่ลูกสิงโตที่เล็กที่สุดของฝูง ‎จำเป็นต้องรู้ว่าเมื่อไหร่ควรสู้ เมื่อไหร่ควรหนี
‎มินนี่ตัดสินใจที่จะยืนอยู่ระหว่างฮิปโปกับฝูง
‎เธอจะไม่ยอมถูกกดดันง่ายๆ อีกแล้ว
‎แต่ฮิปโปตัวนี้ต่างกับตัวอื่นโดยสิ้นเชิง
‎การได้อวดเขี้ยวแหลมคมของเขา
‎ถือว่าเป็นการขู่ที่เอาจริง
‎มินนี่เป็นตัวแรกที่อ่านสัญญาณออก
‎และตัวอื่นๆ ก็ตามเธอ
‎เธอกำลังเรียนรู้ที่จะต่อสู้กับความยากลำบาก ‎ที่ต้องเผชิญในชีวิต
‎สร้างความมั่นใจที่เธอจำเป็นต้องมี ‎เพื่อที่จะประสบความสำเร็จ
‎และเมื่อมีครอบครัวที่แน่นแฟ้นคอยสนับสนุน
‎อนาคตของมินนี่ก็ดูสดใส
‎ในปากแม่น้ำของเซาท์แคโรไลนา
‎โลมาไข่กำลังเรียนรู้วิธีจับปลาที่อันตราย
‎เขาจะต้องใช้เทคนิคนี้ให้ได้อย่างไร้ที่ติ ‎ไม่อย่างนั้นก็ต้องเสี่ยงที่จะตกอยู่ในอันตราย
‎ฝูงของเขาเคลื่อนย้ายไปยังตำแหน่งใหม่ ‎ห่างไปหนึ่งไมล์
‎ชายหาดนี้เต็มไปด้วยนักตกปลามือใหม่
‎และไข่ก็อยากเข้าร่วมกับพวกเขา
‎แม่ของเขาตรวจสอบแล้วว่าจุดนี้ปลอดภัย
‎และพวกเขาก็พร้อมลุย
‎ไข่ยังไม่ค่อยรู้จังหวะมากเท่าไหร่
‎แต่แม่ของเขารู้ว่าต้องคอยอยู่ใกล้ๆ
‎ถึงจะได้เงินรางวัล
‎ไข่อยากลองใหม่
‎ครั้งนี้ เขาคือคนที่รอ
‎การจับปลาได้ครั้งแรกของเขา
‎การเรียนรู้จากแม่ของเขาทำให้เขาเชี่ยวชาญ
‎และตอนนี้ก็ไม่มีอะไรหยุดเขาได้
‎ประสบความสำเร็จทุกด้าน
‎ไข่ได้เรียนรู้ทักษะการล่าเหยื่อบนบก
‎และพิสูจน์ตัวเองกับแม่ของเขา
‎เด็กน้อยที่เกิดในป่าทุกตัว ‎จะต้องเจอกับบทเรียนสุดโหดตั้งแต่วันแรก
‎และโชคก็ไม่ได้อยู่ข้างพวกเขา
‎อันตรายแฝงตัวอยู่ทุกที่
‎แต่เด็กน้อยส่วนใหญ่ไม่ต้องลำบากคนเดียว
‎พ่อแม่ผู้อุทิศตนทุ่มเททุกอย่างที่มี ‎เพื่อช่วยให้พวกเขาอยู่รอด
‎เพื่อเตรียมความพร้อมให้มากที่สุดเท่าที่จะทำได้ ‎สำหรับบททดสอบที่พวกเขาจะต้องเจอ
‎และหากเด็กน้อยเหล่านี้สามารถฝึกทักษะ ‎ที่พวกเขาถูกพร่ำสอนให้เชี่ยวชาญได้…
‎เรียนรู้ที่จะยืนหยัดเพื่อตัวเองได้…
‎และต่อสู้เพื่อตัวเองได้แล้ว
‎พวกเขาก็จะมีโอกาสที่ดีที่สุด ‎ที่จะได้ก้าวเข้าสู่วัยผู้ใหญ่
‎และวันนึง
‎ก็จะได้สร้างครอบครัวของตัวเอง
‎คำบรรยายโดย จิตรวดี ตรีมาศ